Imma Colomer, Rosa Gàmiz eta Carmen Balagué Fenix filmaren estreinaldian, 2012
**Rosa Gàmiz** (Badalona, Bartzelona, Katalunia, 1965) zinema, telebista eta antzerkiko aktore eta antzerki-pedagogo katalana da.

Biografia
---------

Gámizek Bartzelonako Antzerki Institutuan ikasi zuen, eta 1990ean interpretazioan lizentziatu zen. Hainbat interpretazio-ikastaro egin ditu bertako eta atzerriko irakasleekin, eta zenbait dantza ikastaro eskolan, ahozko adierazpeneko kantua, eta Pedagogiako graduondoko ikastaroa egin ditu Osonako Antzerki Institutuan - Bartzelonako Diputazioa. 1991n *T de Teatre* konpainiaren sortzaileetako bat izan zen, eta Buenos Airesen *Homes*! ikuskizunarekin hiru hilabeteko biraren ondoren, utzi egin zuen taldea.

Lan ibilbidea
-------------

Bere antzerki-ibilbidean, Patricia Highsmithen *Petits contes misogins* lanean parte hartu du T de Teatre eta Pere Sagristàren zuzendaritzarekin. Konpainia horrekin Sergi Belbelek zuzendutako *¡Hombres!* lanean ere aritu zen. Beste lan batzuetan parte hartu du: Àngel Guimeràren *La filla del mar*, Belbel zuzendariarekin; J. M. de Segarraren L*a corona d’espines,* Ariel García Valdésen zuzendaritzapean; Dagoll Dagom konpainiaren *Pigmalió*, Joan Lluís Bozzoren zuzendaritzapean; William Shakespeareren *Romeo i Julieta* , Maurizio Durozierren zuzendaritzapean; Joan Olléren *Victor o els nens al poder;* Oriol Broggiren *Histories de teatre*; Molièreren *El misántropo,* Oriol Broggiren zuzendaritzapean; Maksim Gorkiren *Los veraneantes,* Carlota Subirósen zuzendaritzapean; *15* T de Teatrerekin eta Sergi Belbelen zuzendaritzapean; George Bernard Shawen *Pigmalión* antzerki lanaren egokitzapena; *Rosita, història d’una florista* Oriol Broggik zuzendua (La Perla 29 a la Catalunya Liburutegian), besteak beste.

TV3-ko telesailetan ere parte hartu du, hala nola, *Oh!* *Europa i Oh! Espanya (Dagoll Dagom), Temps de* *silenci* eta Ventdelplà. Zenbait kapitulu ere egin ditu: *La memòria dels Cargols* (Dagoll Dagom), *Psico-Express* (Dagoll Dagom), *Jet Lag* (T de Teatre), *Estació d'enllas* (Televisió de Catalunya), *Quico el progre* (Televisió de Catalunya), *L'un per l'altre* (Krampac), *Majoria absoluta Televisió de Catalunya) eta abar.*

Zineman, Francesc Casanovasen *No et tallis ni un pèl*, Toni Miraren Cucarachas, Ventura Ponsen *El porqué de las cosas/ Gauzen zergatia* eta Antonio Chavarríasen *Susana* bezalako ekoizpenetan parte hartu du.

Erreferentziak
--------------

1. ↑   **(Ingelesez)** «Rosa Gàmiz | Actress, Soundtrack» *IMDb* (Noiz kontsultatua: 2023-07-16).
2. ↑   «Inici - Rosa Gamiz Actriu i Pedagoga Teatral» *rosagamiz.cat* (Noiz kontsultatua: 2023-07-16).
3. ↑   **(Katalanez)** membrives, marta. «El Círcol Catòlic busca fons per a la renovació de la caixa escènica - 23 febrer 2010» *El Punt Avui* (Noiz kontsultatua: 2023-07-16).
4. ↑   Teatralnet. «Rosa Gàmiz - Fitxa d' artista - Teatralnet» *www.teatral.net*.
5. ↑   **(Gaztelaniaz)** BARCELONA, ESTER TORRAS /.  (2017-06-30). «Mujeres, emociones y neurociencia en el 25º aniversario de T de Teatre» *elperiodico* (Noiz kontsultatua: 2023-07-16).
6. ↑   **(Katalanez)**.  (2018-07-12). «Entrevista a l'actriu Rosa Gàmiz per 'Audiència/Vernissatge' / Àrtic | betevé» *beteve.cat* (Noiz kontsultatua: 2023-07-16).
7. 1 2   «Rosa Gàmiz - Fitxa d' artista - Teatralnet» *web.archive.org* 2017-02-08 (Noiz kontsultatua: 2023-07-16).

Kanpo estekak
-------------

* El festival Temporada Alta entra a les escoles - Telenotícies comarques

* Offtherecord Entrevistes Cultura
* Programa ÀRTIC Betevé

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q28723549
* Commonscat Multimedia: Rosa Gàmiz

---

* **Identifikadoreak**
* WorldCat
* VIAF: 311780959
* ISNI: 0000 0001 3072 2256
* BNE: XX4847395
* LCCN: no2014153788
* SUDOC: 250269481

 |

* Wd Datuak: Q28723549
* Commonscat Multimedia: Rosa Gàmiz